పంచి బోరా

పంచి బోరా, అస్సాం రాష్ట్రానికి చెందిన టివి, సినిమా నటి, మోడల్. తెలుగు సినిమాలలో కూడా నటించింది.

జననం 
పంచి బోరా అస్సాం రాష్ట్రం, గౌహతిలో జన్మించింది. తండ్రి రిటైర్డ్ ఆర్మీ అధికారి, పదవీ విరమణ చేసిన తరువాత పూణేలో స్థిరపడ్డాడు. లాయర్ కావాలనుకున్న పంచి బోరా, పూణేలోని ఐఎల్ఎస్ న్యాయ కళాశాలలో చేరింది.

మోడలింగ్ 
పంచి బోరా కళాశాలలో మొదటి సంవత్సరంలోనే వాణిజ్య ప్రకటనలు, టెలివిజన్ ప్రకటనలలో నటించింది. తన తల్లితో కలిసి టాటా ఇండికామ్ వాణిజ్య ప్రకటనలో కూడా నటించింది. క్యాడ్‌బరీ ప్రకటనలో కూడా అవకాశం కూడా వచ్చింది.

టివిరంగం 
బాలాజీ టెలిఫిల్మ్స్ అధినేత ఏక్తా కపూర్, ఆ ప్రకటనను చూసి, ఎంటివిలో ప్రసారమైన మొట్టమొదటి సీరియల్ కిత్నీ మస్త్ హై జిందగీ కోసం ఆడిషన్‌కు పిలిచింది. రేడియో జాకీ, అనన్య పూరి, సిరీస్‌లో ప్రధాన కథానాయికలలో ఒకరిగా నటించింది. కిత్నీ మస్త్ హై జిందగీ తర్వాత, ఆమె కొంత విరామం తీసుకొని, తరువాత  తన న్యాయ విద్యను వదిలేసి, పూణేలోని ఫెర్గూసన్ కళాశాలో చేరి బ్యాచిలర్ ఆఫ్ ఆర్ట్స్ డిగ్రీని పూర్తిచేసింది. ఆ తరువాత ఏక్తా కపూర్ తీసిన కయామత్‌  సీరియల్ లో నటించింది. 2010లో, రష్యాలో ఉన్నప్పుడు, ది హిందూ – ది ఇండియన్ అనే ఆంగ్ల-భాష రష్యన్ టివి ప్రొడక్షన్‌లో కథానాయికగా ఎంపికై, మాయ అనే భారతీయ అమ్మాయిగా నటించింది.  2012లో, గుమ్రా: ఎండ్ ఆఫ్ ఇన్నోసెన్స్‌లో డిజైనర్‌ కావాలనుకునే అమ్మాయి నీలంగా నటించింది.

2011లో ఆకాశమే హద్దు అనే తెలుగు సినిమాతో సినీరంగ ప్రవేశం చేసింది. తరువాత ఊ కొడతారా ఉలిక్కిపడతారా సినిమాలో నందమూరి బాలకృష్ణతో కలిసి నటించింది. ఢమరుకం, యామిని చంద్రశేఖర్‌, ప్రభంజనం వంటి  సినిమాలలో నటించింది.

సినిమాలు

టెలివిజన్

మూలాలు

బయటి లింకులు 
 

అస్సామీ సినిమా నటీమణులు
హిందీ సినిమా నటీమణులు
జీవిస్తున్న ప్రజలు
అస్సాం మహిళలు
తెలుగు సినిమా నటీమణులు